**ORDENSREGLEMENT FOR KAUPANGER SKULE-SFO**

**Føremål**

Dette reglementet er gjeve med heimel i Lov av 17.07.1998 nr. 61 Lov om grunnskolen og den vidaregåande opplæringa (opplæringslova).

Ordensreglementet er godkjent av Samarbeidsutvalget ved Kaupanger skule, og gjeld frå 27.02.2017.

**Verkeområde**

Ordensreglementet regulerer elevane sine rettar og plikter på skulen

(jf. opplæringslova § 2-9). Skulen er elevar og tilsette sin arbeidsplass, og alle skal ha eit godt arbeidsmiljø. Ordensreglane gjeld for elevane i skuletida, på skulevegen, og ved skulen sine arrangement og ekskursjonar/turar. Sogndal kommune sitt IKT-reglementet(vedlegg) for skule er og omfatta av ordensreglementet.

**1.Elevane sine rettar og plikter**

**Elevane har rett til:**

- å ha eit godt fysisk- og psykososialt miljø som fremjar helse, trivsel og læring

 (§ 9a i Opplæringslova)

- å verte synt respekt, og å kunne ha sine eigne ting i fred

- at ingen skal bli plaga/mobba fysisk, psykisk eller verbalt

- å ha eit trafikktrygt uteområde

**Eleven sine plikter.**

Elevane på Kaupanger skule/SFO skal:

- arbeide for å få eit godt lærings- og skulemiljø

- fylgje ordensreglementet til Kaupanger skule/SFO

- retta seg etter tilvisingar og pålegg frå skuleleiinga, lærarar, SFO-tilsett, andre tilsette ved skulen

**2. Orden**

Elevane skal ha god orden.

**Det er god orden å:**

- møte presis på SFO etter avtalt tid, og vere på plass i SFO som avtalt

- halde orden

- ha med naudsynt utstyr

- plassere ytterkle/-sko på tilvist plass i garderoben

- rydde etter seg

**3. Åtferd**

Elevane på Kaupanger skule-SFO skal ha god åtferd.

**Me har god åtferd når me:**

- er hyggelege og høflege med kvarandre. Ingen skal verte plaga, erta, halden

 utanfor eller utsett for annan sårande oppførsel, korkje fysisk, verbalt eller digitalt

- er positivt innstilt til SFO og aktivitetar, og det som tilsette formidlar

- gjer vårt beste, og er aktivt med i aktivitetane

- brukar eit positivt språk. Banning og negativ språkbruk vert ikkje akseptert.

- er opptekne av at skulebygningar, inventar, alt materiell og private eigendeler vert

 handsama varsamt og med omtanke

- ikkje oppbevarar og/eller brukar tobakk, snus og andre rusmiddel på skulen/SFO.

- ikkje brukar private mobiltelefonar, smartklokker

 m/telefonfunksjon, nettbrett og elektroniske spel. Bruk er forbode i SFO. Om

 bornet har td mobiltelefon med seg, skal telefonen vere avslege i sekken eller på

 annan oppbevaringsstad etter avtale med SFO-tilsette.

- fyl IKT-reglementet for grunnskulane i Sogndal kommune

- er i aktivitet på tilviste plassar. Til dømes ballaktivitetar på bana, snøball

 på tilviste blinkar, og aking på tilviste område.

- held oss på skulen sitt område i SFO-tida. Om ein skal utanfor skuleområde, gjer

 ein avtale med SFO-tilsett.

**4. Skulevegen**

Me er hyggelege med kvarandre på skulevegen, og me har same åtferda på skulevegen som på skulen/SFO.

Til/frå skulen/SFO nyttar me undergang eller overgangsfelt ved kryssing av bilvegar. Me går på fortau/gangvegar der det er mogleg.

Me syklar langs vegen på høgre side. Dei som syklar kan bruke undergangen.

Skulen og FAU oppmodar om at elevane ventar til 5. klasse før elevane syklar til/frå skulen. Dei som syklar brukar hjelm.

Elevar som vert køyrt til/frå skulen, går på/av bilen ved Skogly.

Elevar som vert køyrt til/frå SFO, går på/av bilen ved parkeringsplassen eller ved Skogly. Me tek omsyn til kvarandre på skulevegen.

**5. Fritak og fråvær**

Dersom ein elev er borte frå SFO, vil skulen ha melding frå føresette.

**6. Sanksjonar for brot på ordensreglementet.**

Skulen kan nytta følgjande sanksjonar om elevar bryt ordensreglementet:

- påtale frå skuleleiinga, lærarar og andre tilsette ved skulen/SFO.

- skulen tek kontakt med føresette vedrørande hendinga

- avgrensa fridom i aktivitetar

- eige tilsyn i SFO, eller opphald på eit avgrensa område inne eller ute

- pålegg om å retta opp den skaden eleven sjølv har påført skulen sin eigedom og/

 eller eigendelar.

- pålegg om å erstatta skade, jf. Skadeerstatningslova §1-2.

- om ein ikkje fyl skulen sitt IKT-reglement kan det føre til utestenging frå databruk i skule og SFO

- mobiltelefon som utan samtykke er brukt kanbeslagleggast. Kan då evt hentast att

 når skuledagen/SFO er slutt.

- grove brot på straffelova – til dømes grov vald, grove truslar, eldspåsetjing, grovt

 hærverk eller grovt tjuveri – vert meldt til politiet. Eleven sine foreldre / føresette.

 skal i slike høve alltid varslast av skulen uavhengig av om også politiet tek kontakt

 med dei

Rektor tek avgjerd og fattar enkeltvedtak og følgjer sakshandsamingsreglane i forvaltningslova kap III – VI. Før rektor tek avgjerd, skal dei involverte ha fått mulegheit til å forklare seg for SFO-leiar, rektor eller den rektor gir mynde, jf. opplæringslova § 2-9, 4.ledd: «*Før det blir teke avgjerd om sanksjonar, skal eleven ha høve til å forklare seg munnleg for den som skal ta avgjerda*.»

For at saka skal vera så godt opplyst som mogeleg - jf. forvaltningslova § 17, 1. ledd - må det vurderast om opplysningar skal innhentast frå fleire enn eleven sjølv, for eksempel frå andre elevar og frå dei vaksne på skulen som kjenner eleven best - særleg eleven sin kontaktlærar.

Godkjent 31.01.17 av Samarbeidsutvalet ved Kaupanger skule

Revidert til skuleåret 2019/20.

Kjell Ertesvåg Trude Knutzen Knagenhjelm

-rektor- -leiar av SU-